
                                                                                                                  Nr. de înreg. 20.910/28.12.2021


Referat de specialitate
                                              
Subsemnata, Cobjuc Delia, consilier juridic cu atribuții în domeniul achizițiilor publice, în temeiul Acordului de Cooperare încheiat cu Asociația Comunelor din România – Filiala Județeană Iași solicit Consiliului Local al comunei Aroneanu punerea în discuţie şi adoptarea unei hotărâri privind aprobarea ajustării prețului pentru apa industrială pentru întreaga arie de operare a S.C. APAVITAL S.A , raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept îmi întemeiez solicitarea pe prevederile legale specifice în materie, respectiv: art. 7 alin. (2) din Legea nr. 98/2016 a achiziţiilor publice publicată în M.Of. nr. 390 din 23 mai 2016, cu modificările și completările ulterioare; Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Legea nr. 15/2021 a bugetului de stat pe anul 2021; Legea nr. 273/2006 privind finanţele publice locale, cu modificările şi completările ulterioare; CPV din 16 decembrie 2003 de modificare a Regulamentului (CE) nr. 2195/2002 al Parlamentului European şi al Consiliului privind Vocabularul comun privind achiziţiile publice (CPV); Legea nr. 500/2002 privind finanţele publice, cu modificările şi completările ulterioare; Legea nr. 82/1991, a contabilităţii, republicată, cu modificările şi completările ulterioare şi O.U.G. nr. 57/2019 privind Codul administrativ.
În fapt, prin adresa A.R.S.A.C.I.S. înregistrată sub nr. 1396 din 02.12.2021 se solicită supunerea spre dezbaterea în cadrul ședinței de Consiliul Local a proiectului de hotărâre cu privire la ajustarea prețului pentru apa industrială pentru întreaga arie de operare a S.C. APAVITAL S.A.

  Consilier juridic,
     Cobjuc Delia

